بو گونلر جامعهمیزین احتیاجی اولدوغو لاپ مهم مسألهلردن بیری روحیهلی اولماقدیر. ایش بیلنلرین نظرینه گؤره آشاغیداکی یوللارلا روحیه قازانماق اولار:
1. تصمیمیزده جدی اولون
مسیری آخرینه قدر گئتمگه قرارلی اولون. بیر ایشی باشلامیش اولساز و او بارهده تصمیم توتموش اولساز، ذهنیزی ایشین آخرینه قدر گئتمگه حاضرلایین. بئلهلیکله ذهنیز اوچماغا حاضرلاشاجاق.
سیز «گؤردویوم ایشده لاپ یاخشی اولماق ایستهییرم» دئمهیینجه سیزین حیاتیز تپهنین قارانلیق بوجاغیندان باش قووزامیش بیر کؤلگه کیمیدیر. بو سؤزو دئدیگیزده گونشه طرف یوللانیرسیز و یاشاییشیز ابده قدر فرقلی و فوق العاده اولور. پس قرارلی اولون و داها بئخیال یاشامایین.
2. محدودیتلری تانیین
سیزین قاباغیزی باغلایان محدودیتلری تانیین. ایشیزده داها یاخشی اولماغا مانعلری تانیین. آیریلارینداندا سوروشون. داها جدی و گوجلو آددیملار گؤرتورمگه یول تاپین. هر جدیتله آتیلان آددیم سیزی موفقیته یاخینلادار.
3. مناسب انسانلارلا رابطهز اولسون
کیملر مناسبدیلر؟ وضعی خوش انسانلار یوخسا مثبت دوشوننلر؟ اؤزلرینه هدف و برنامهسی اولان انسانلارلا رابطهز اولسون. روحیهلی انسانلارلا ارتباطیز اولسون. قارتاللارلا اولون. زیگ زیلانین دئدیگی کیمی : «قارتاللارلا اوچماق ایستهسن هشترخانلارلا گزمه». منفی و مسموم دوشنجه صاحبلریله و همیشه شکایتچی اولوب آغلایان انسانلاردان اوزاق گزین.
4. اؤزوزدن موغایات اولون
اؤزوزدن چوخ یاخشی موغایات اولون یعنی یئدیگیز ایچدیگیزه دقت ائلهیین و همیشه ورزش ائلهیین. هامی یاخشی خورک یئمهلی و ورزش ائتمهلی و یاخشی استراحت ائتمهلی اولدوغونو بیلیر. هفتهده بئش گون آغیر ایشلهمهلی اولساز گئجهلری تئز یاتین.
5. اؤزوزو یوخاریدا گؤرون
گؤردویوز بوتون ایشلرده اؤزوزو لاپ یاخشی بیلین. یادیزدا اولسون قازاناجاغیز بوتون موفقیتلر اؤزوزدن یاراتدیغیز تصویرلردن اولوشور.
6. اؤزوزله گؤزل دانیشین
ذهنیزده اؤزوزله دانیشماغی کنترل ائلهیین و اؤزوزله همیشه مثبت دانیشین. اؤزوزه «من لاپ یاخشییام» دئیین. «من اؤزومو سئویرم»، «من بو ایشی گؤره بیلرم» «من ایشیمی سئویرم» کیمی جملهلری تئز تئز تکرار ائلهیین. بو دئدیکلریزه اینانماساز دا، بو ایش هله واقع اولمامیش حقیقتین بیانیدیر. هاردان گلدیگین مهم دئییل، هاردا گئتمک ایستهدیگین و مقصدینین نه اولدوغو مهمدور.
اؤزوزله مختلف شرایطه گؤره ایندی اولدوغوز کیمی یوخ، بلکه اولماق ایستهدیگیز کیمی دانیشین. یادیزدا اولسون ایندیکی وضعیتیز ساده بیر شانسسیزلیق نتیجهسینده اولموش اولا بیلر. آما گلهجکده چاتاجاغیز موقعیت ایندی قوردوغوز برنامه تأثرینده اولاجاق.
7. فعال اولون
سرعتلی اولون. احتیاج حسی و بیر ایش گؤرمگین ضرورتی سیزده تقویت اولمالیدیر. بو حس سیزی آیریلاندان فرقلندیرر. تعصبوز اولسون و اونو تقویت ائلهیین. ذهنیزه یاخشی ایده گلن زمان اونا عمل ائلهیین. هر نه قدر تئز باشلاساز بیر او قدر تئز مقصده چاتارسیز. هدفه داها یاخشی چاتدیغیزدا اؤزوزو داها آرتیق سئوهجکسیز، اؤزوزو داها چوخ سئودیگیزده عزتیز داها دا آرتاجاق. نظم انضباطیز آرتاجاق و مقصده داها راحت شکلده چاتاجاقسیز.
azb_Arab pes_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab kas_Arab azb_Arab